Narodna skupština
20180627

Gospodine Arsiću, uvaženi ministre, dobar dan. Pa, da vam kažem, dakle, mi smo podneli amandman na član 4. koji se tiče sastava saveta koji treba da da mišljenje na uređenje ili uklanjanje vojnih i ratnih memorijala. Dakle, šta je naša ideja? Da većinu u tom savetu čine, upravo, stručnjaci iz sfere nauke, istorije umetnosti, istorije uopšte, da ljudi sa univerziteta, ljudi iz Zavoda za zaštitu spomenika jer je, zapravo, uloga saveta da da mišljenje na predlog o uređenju jednog vojnog memorijala. Samim tim vrlo je važno da to mišljenje bude bazirano na struci, na istoriji i zato je važno da većinu u ovom savetu imaju upravo ljudi iz naučne sfere, iz istorije, iz Zavoda za zaštitu spomenika, a ne ljudi iz državne uprave. Mislim da je ovaj amandman bolji od vašeg predloženog rešenja i mislim da treba još jednom da razmislite o tome da usvojite ovaj amandman. Ni sami niste znali, ministre, kada ste došli u parlament, da ste došli sa jednim multi disciplinarnim zakonom koji će rešiti, otprilike, po amandmanima vladajuće većine sve u ovoj zemlji.